Document ID: 31984R0838

Komisijas Regula (EEK) Nr. 838/84
(1984. gada 30. marts),
ar kuru groza Regulu (EEK) Nr. 3136/78, ar ko nosaka sīki izstrādātus noteikumus, kā konkursa kārtībā noteikt ievedmuitas maksājumu olīveļļai
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju1, kurā jaunākie grozījumi izdarīti ar Regulu (EEK) Nr. 1413/822, un jo īpaši tās 16. panta 6. punktu,
tā kā 6. pantā Komisijas Regulā (EEK) Nr. 3136/783, kurā jaunākie grozījumi izdarīti ar Regulu (EEK) Nr. 134/844, ir paredzēts, ka konkursa procedūru attiecina tikai uz tiem importa licenču pieteikumiem, kas skar vairāk nekā 5 250 kilogramu produkta, uz kuru attiecas minētie pieteikumi; tā kā uz daudzumiem, kas nepārsniedz 5 000 kilogramus, attiecina minimālo maksājumu, kas importēšanas dienā ir piemērojams katrai attiecīgajai olīveļļas kategorijai; tā kā pieredze liecina, ka šie daudzumi noteikti tādā apjomā, kas pārsniedz apjomu, pie kura šo procedūru varētu izmantot, lai izvairītos no parastās sistēmas ievedmuitas maksājuma noteikšanai konkursa kārtībā; tā kā tādēļ attiecīgais noteikums būtu jāpielāgo, lai samazinātu maksimālo daudzumu, uz kuru attiecina vienkāršoto kārtību;
tā kā šajā regulā paredzētie pasākumi saskan ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EEK) Nr. 3136/78 groza šādi.
1. Regulas 6. panta 1. punktā "5 250 kilogrami" aizstāj ar "10 500 kilogrami".
2. Regulas 6. panta 3. punktā "5 000 kilogrami" aizstāj ar "10 000 kilogrami".
2. pants
Šī regula stājas spēkā 1984. gada 1. aprīlī.
Šī regula uzliek saistības kopumā un ir tieši piemērojama visās dalībvalstīs.
Briselē, 1984. gada 30. martā

Labels: 3
17
15